b'\n_START_ARTICLE_\nPilihan raya Sudan 2010\n_START_SECTION_\nLatar belakang\n_START_PARAGRAPH_\nPerang saudara Sudan hanya tamat pada 2005. Perang saudara ini melibatkan penganut Islam dan Kristian di selatan dan terutama di wilayah Darfur di barat Sudan._NEWLINE_Pertubuhan Bangsa-Bangsa Bersatu (PBB) melaporkan lebih 300,000 terkorban sementara 2.7 juta penduduk Sudan menjadi pelarian sejak pemberontakan etnik minoriti ke atas kerajaan pada 2003. Pilihan raya ini diharap dapat mengembalikan sistem demokrasi di Sudan menaikkan imej Islam di negara itu._NEWLINE_Presiden Omar al-Bashir dituduh di Mahkamah Jenayah Antarabangsa (ICC) bagi kesalahan jenayah kemanusiaan di Darfur, barat Sudan.\n_START_SECTION_\nBilangan pengundi\n_START_PARAGRAPH_\nPenduduk Sudan berjumlah 39 juta. Bilangan pengundi berdaftar ialah 16 juta. Penduduk Khartoum (5 juta), Darfur (7.5 juta) dan Sudan Selatan (8.2 juta). Bilangan penduduk dan pengundi sebenar masih dipertikaikan kerana tidak ada sistem data yang dikemaskini. Banci terpaksa diadakan pada April-Mei 2008 dan kepoutusan dikeluarkan pada Februari 2009.\n_START_SECTION_\nKedutaan Sudan di Malaysia\n_START_PARAGRAPH_\nKedutaan Sudan di Malaysia turut menjadi pusat pengundian kerana terdapat 400 rakyat Sudan di Malaysia yang belajar dan bekerja di sini. Duta Sudan ke Malaysia Nadir Yousif Eltayed menyatakan pengundi datang dari Johor, Pulau Pinang dan Perak.\n_START_SECTION_\nPasukan pemantau pilihan raya\n_START_PARAGRAPH_\nPasukan pemantau antarabangsa merayu pilihan raya ini ditangguhkan. Carter Center yang berpangkalan di Atlanta menempatkan 12 pemerhati di Sudan mencadangkan pilihan raya ditangguhkan agar suruhanjaya pilihan raya Sudan mempunyai masa mencukupi untuk menguruskan pengundian._NEWLINE_Omar al Basyir menyifatkan pemerhati yang bertempat di Darfur ini sebagai pengintip. Beliau bertindak menghalau 13 orang pegawai pemantau kerana cuba campur tangan dalam perjalanan pilihan raya._NEWLINE_Ketua Misi Pengaman PBB dan Kesatuan Afrika, Ibrahim Gambari menjangkakan pilihan raya di Darfur berjalan lancar.\n_START_SECTION_\nKelemahan pilihan raya\n_START_PARAGRAPH_\nTerdapat banyak kelemahan dalam pilihan raya pertama Sudan ini. Antaranya ialah hilang simbol calon, simbol bertindan dan kehilangan calon. Selain itu peti undi hilang / tidak dapat dikesan, pekerja pilihan raya tidak mendapat latihan mencukupi, kekeliruan lokasi mengundi dan sebagainya.\n_START_SECTION_\nKeputusan\n_START_PARAGRAPH_\nDi 16 kerusi negeri dan 17 kerusi parlimen (18 dan 15 mengikut sumber lain), undian semula diarahkan (dalam masa 60 hari); keputusan untuk kerusi lain akan diumumkan pada 20 April 2010. 27 Ahli Parlimen (5 kebangsaan, 4 Dewan Undangan Sudan Selatan dan 18 negeri) menang tanpa bertanding._NEWLINE_Pengumuman keputusan 20 April meletakkan Presiden Omar al-Bashir dan partinya mendahului kiraan. Pada 26 April, al-Bashir diisytiharkan menang secara rasmi selepas suruhananjaya pilihan raya mengisytiharkan yang beliau mendapat 68% undian.'